CELEX: 52016PC0373
Language: da
Date: 2016-06-07
Title: Forslag til RÅDETS AFGØRELSE om fastlæggelse af Den Europæiske Unions holdning til visse beslutninger, som skal vedtages inden for rammerne af Det Internationale Olivenråd (IOC)

EUROPA-KOMMISSIONEN
            Bruxelles, den 7.6.2016
            COM(2016) 373 final
            2016/0174(NLE)
            Forslag til
            RÅDETS AFGØRELSE
            om fastlæggelse af Den Europæiske Unions holdning til visse beslutninger, som skal vedtages inden for rammerne af Det Internationale Olivenråd (IOC)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Det Internationale Olivenråd (IOC) er en videnskabelig og teknisk mellemstatslig organisation, der er aktiv inden for olivenolie- og spiseolivensektoren. IOC's målsætninger er i) at tilstræbe ensartethed i national og international lovgivning vedrørende de fysisk-kemiske og organoleptiske egenskaber ved olivenolie, olie af olivenpresserester og spiseoliven med henblik på at forebygge handelshindringer, ii) at udøve aktiviteter inden for fysisk-kemiske og organoleptiske tests for at øge viden om sammensætningen af og kvalitetsegenskaberne ved olivenprodukter med henblik på at konsolidere internationale standarder og iii) at styrke Det Internationale Olivenråds rolle som et forum med stor ekspertise inden for oliven og olivenolie i det internationale videnskabelige samfund.
            
            
               IOC består p.t. af 16 medlemmer, heriblandt Den Europæiske Union.
            
            
               På EU-plan berøres EU-retten af nogle af de beslutninger, der vedtages og offentliggøres af OIC, jf. Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter (forordningen om den fælles markedsordning, EUT L 347 af 20.12.2013, s. 671).
            
            
               2.RETLIGE ASPEKTER
            
            
               –På baggrund af de drøftelser, der har fundet sted under ekspertgruppernes møde som forberedelse til IOC's møde, kan det forventes, at følgende fem beslutninger, der får retsvirkning i EU-retten, sættes på dagsordenen til vedtagelse ved det næste møde i IOC, der finder sted den 15. juli 2016:
            
            
               –Udkast til beslutning om ændring af den handelsstandard, der gælder for olivenolier og olie af olivenpresserester (COI/T.15/Rev…): ændring af grænsen for ethylestere. 
            
            
               –Udkast til beslutning om ændring af den handelsstandard, der gælder for olivenolier og olie af olivenpresserester (COI/T.15/Rev…): ændring af grænserne for heptadecansyre, heptadecensyre og eicosensyre.
            
            
               –Udkast til beslutning om ændring af den handelsstandard, der gælder for olivenolier og olie af olivenpresserester (COI/T.15/Rev…): ændring af grænsen for den specifikke ekstinktionskoefficient ved bølgelængde 270 (k270).
            
            
               –Udkast til beslutning om ændring af den handelsstandard, der gælder for olivenolier og olie af olivenpresserester (COI/T.15/Rev…): officiel meddelelse af de ISO-metoder, der er vedtaget med henblik på at opnå fuldstændig harmonisering og medtagelse af en henvisning til den nye metode til bestemmelse af peroxidtallet.
            
            
               –Udkast til beslutning om vedtagelse af nye analysemetoder til bestemmelse af peroxidtallet (COI/T.20/Doc. No…).
            
            
               Ovennævnte beslutninger er blevet drøftet indgående af videnskabelige og tekniske eksperter inden for olivenoliesektoren. Beslutningerne bidrager til den internationale harmonisering af olivenoliestandarden og opstiller rammer, som sikrer fair konkurrence ved handel med olivenolieprodukter. De bør derfor støttes.
            
            
               Som det tidligere har været tilfældet, forventes det, at dagsordenen for IOC's generalforsamling stadig kan blive ændret, og at yderligere beslutninger, som berører den gældende EU-ret, sættes på dagsordenen. For at sikre at IOC-Rådets arbejde er effektivt, samtidig med at bestemmelserne i traktaterne overholdes, vil Kommissionen supplere og/eller ændre nærværende forslag i god tid, så Rådet kan vedtage den holdning, der skal indtages for disse beslutninger
            
            
               .
            
            
               2016/0174 (NLE)
            
            
               Forslag til
            
            
               RÅDETS AFGØRELSE
            
            
               om fastlæggelse af Den Europæiske Unions holdning til visse beslutninger, som skal vedtages inden for rammerne af Det Internationale Olivenråd (IOC)
            
         
         
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 3, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Det Internationale Olivenråd (IOC) er en videnskabelig og teknisk mellemstatslig organisation, der er aktiv inden for olivenolie- og spiseolivensektoren.
            
            
               (2)Unionen kan som medlem af IOC foreslå ændringer til udkastene til IOC's beslutninger og udtrykke sin officielle holdning hertil i henhold til organisationens procedure- og stemmeregler. 
            
            
               (3)På det næste møde i IOC's medlemsråd den 15. juli 2016 vil IOC vurdere og muligvis vedtage fem udkast til beslutninger, som vil berøre EU-retten.
            
            
               (4)Navnlig vil det første, andet, tredje og fjerde udkast til beslutning ændre den handelsstandard, der gælder for olivenolier og olie af olivenpresserester (COI/T.15/Rev…): De vedrører henholdsvis en ændring af grænsen for ethylestere, en ændring af grænserne for heptadecansyre, heptadecensyre og eicosensyre, en ændring af grænsen for den specifikke ekstinktionskoefficient ved bølgelængde 270 (k270) og en officiel meddelelse af de ISO-metoder, der er vedtaget med henblik på at opnå fuldstændig harmonisering og medtagelse af en henvisning til den nye metode til bestemmelse af peroxidtallet.
            
            
               (5)Med det femte udkast til beslutning vedtages nye analysemetoder til bestemmelse af peroxidtallet (COI/T.20/Doc. No…).
            
            
               (6)Udkastene til beslutning indebærer, at der eventuelt skal foretages ændringer af Kommissionens forordning (EØF) nr. 2568/91
                  1
               .
            
            
               (7)Udkastene til beslutning er blevet drøftet indgående af videnskabelige og tekniske eksperter inden for olivenoliesektoren. Beslutningerne bidrager til den internationale harmonisering af olivenoliestandarden og opstiller rammer, som sikrer fair konkurrence ved handel med produkter fra olivenoliesektoren. De bør derfor støttes.
            
            
               (8)For at give den nødvendige fleksibilitet under forhandlingerne forud for mødet i IOC's medlemsråd bør Unionen kunne tilslutte sig ændringer til disse beslutninger, forudsat at sådanne ændringer ikke ændrer indholdet heri —
            
            
               VEDTAGET DENNE AFGØRELSE:
            
            
               Artikel 1
            
            
               Unionens holdning på mødet i IOC's medlemsråd den 15. juli 2016 skal være i overensstemmelse med bilaget til denne afgørelse.
            
            
               Artikel 2
            
            
               1.Hvis der er sandsynlighed for, at den i artikel 1 omhandlede holdning bliver påvirket af ny videnskabelig eller teknisk information inden eller under mødet i IOC's medlemsråd, skal Unionen kræve, at vedtagelsen i IOC's medlemsråd udskydes, indtil Unionens holdning er fastlagt på grundlag af den nye information.
            
            
               2.Unionens repræsentanter i IOC's medlemsråd kan vedtage mindre ændringer af udkastet til afgørelse, uden at Rådet vedtager yderligere afgørelser.
            
            
               Artikel 3
            
            
               Denne afgørelse er rettet til medlemsstaterne.
            
         
         
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  Kommissionens forordning (EØF) nr. 2568/91 af 11. juli 1991 om kendetegnene for olivenolie og olie af olivenpresserester og de i den forbindelse anvendte metoder (EFT L 248 af 5.9.1991, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 7.6.2016
            COM(2016) 373 final
            BILAG
            til
            Forslag til Rådets afgørelse
            om fastlæggelse af Den Europæiske Unions holdning til visse beslutninger, som skal vedtages inden for rammerne af Det Internationale Olivenråd (IOC)
            
               
         
         
            
               BILAG
            
            
            
               Med forbehold af eventuelle ændringer som følge af den seneste udvikling støtter Den Europæiske Union følgende udkast til beslutninger om standardisering af de fysiske, kemiske og organoleptiske egenskaber ved olivenolier og olier af olivenpresserester og harmonisering af analysemetoder:
            
            
               BESLUTNING om ændring af den handelsstandard, der gælder for olivenolier og olie af olivenpresserester (COI/T.15/Rev…): ændring af grænsen for ethylestere.
            
            
               BESLUTNING om ændring af den handelsstandard, der gælder for olivenolier og olie af olivenpresserester (COI/T.15/Rev…): ændring af grænserne for heptadecansyre, heptadecensyre og eicosensyre.
            
            
               BESLUTNING om ændring af den handelsstandard, der gælder for olivenolier og olie af olivenpresserester (COI/T.15/Rev…): ændring af grænsen for den specifikke ekstinktionskoefficient ved bølgelængde 270 (k270).
            
            
               BESLUTNING om ændring af den handelsstandard, der gælder for olivenolier og olie af olivenpresserester (COI/T.15/Rev…): officiel meddelelse af de ISO-metoder, der er vedtaget med henblik på at opnå fuldstændig harmonisering og medtagelse af en henvisning til den nye metode til bestemmelse af peroxidtallet.
            
            
               BESLUTNING om vedtagelse af nye analysemetoder til bestemmelse af peroxidtallet (COI/T.20/Doc. No…).